Pismo ministra RH Mate Granića mirovnom posredniku EU Carlu Bildtu


Vaša Ekselencijo,

s dubokim žaljenjem i krajnjom zabrinutošću saznali smo za Vašu današnju izjavu u svojstvu dopredsjedatelja Međunarodne konferencije za bivšu Jugoslaviju (MKBJ), u kojoj najciničnije osuđujete hrvatsku akciju koja za cilj ima obnovu vladavine zakona, ustavnog poretka i javne sigurnosti na trenutačno okupiranom teritoriju Republike Hrvatske.

Vaša izjava šokirala je vlasti kao i javnost Hrvatske, koja je srdačno pozdravila Vaše imenovanje na mjesto međunarodnog posrednika, nadajući se da će Vaše državničke i pregovaračke sposobnosti, kao i Vaša duboka posvećenost miru, pravdi i slobodi - u što mi duboko vjerujemo - biti veoma važan poticaj potreban međunarodnim forumima, posebno MKBJ i njenoj plemenitoj misiji postizanja pravednog rješenje krize uzrokovane srpskom agresijom protiv Hrvatske i zatim Bosne i Hercegovine.

Veoma je iznenađujuće da govorite o 'spremnosti Srba da naprave bitne ustupke u gospodarskim i političkim pitanjima' kod su još jučer ne pregovorima u Ženevi, njihovi odgovori napoziv za rješenjem zasnovanim na mirnoj reintegraciji privremeno okupiranih teritorija Hrvatske, bili jasno negativni.

Najstrašniji dio Vaše izjave je Vaš pokušaj da povučete određene paralele između barbarskih napada pobunjenih Srba na glavni grad Hrvatske Zagreb i legitimne akcije redovnih hrvatskih snaga s ciljem reintegracije okupiranih dijelova suverenog teritorija Hrvatske, koje donose mir, vladavinu zakona i mogućnost za demokratski napredak svih njezinih građana koji žive unutar njezinih međunarodno priznatih granica. Povrh toga, besprimjeran pokušaj da demokratski izabranog Predsjednika Republike Hrvatske dr. Franju Tuđmana izjednačite s ratnim zločincem i samoproglađnim kninskim pobunjeničkim vođom Milanom Martićem, predstavlja potpuni nedostatak političke mudrosti.

Na žalost, čini se da je Vaša izjava jedino sukladna s nekim od Vaših prijedloga koje dajete od kada ste imenovani dopredsjedateljem KMBJ. Pozicija moje Vlade je da su sve takve izjave u jasnoj suprotnosti s duhom i dužnostima koje Vam je dodijelila međunarodna zajednica. To je ozbiljno oslabilo Vaše kvalifikacije i preporuke za daljnje obavljenje Vaših dužnosti vodećega međunarodnog posrednika. Konačno, Vaša izjava i prijedlozi nisu pridonijeli postizanju mira. Suprotno tome, oni imaju namjeru da cjelokupni mirovni proces usmjere u suprotnom i veoma opasnom pravcu.

Izvor 
Večernji list, nedjelja, 6. kolovoza 1995., str. 6. (H)

Izvori za hrvatsku povijest
Otvorena pisma